安妮希芙威新形象登上雜誌封面粉絲激讚
2024年04月23日 12:01
東網電視
更多新聞短片
荷里活女星安妮希芙威(Anne Hathaway)出名形象多變,最近她亮相時尚雜誌《V》封面亦以全新形象示人,她破天荒以短髮中性打扮亮相,新形象即獲粉絲讚賞!
暫時未知安妮是將招牌長髮剪短還是戴假髮,新形象曝光後獲粉絲一致讚賞,有粉絲大讚短髮與她合襯之外,更有粉絲認為她有模特兒的面孔。
另方面,安妮於雜誌訪問中爆辛酸史,她自爆試過被叫面試時與10位男演員輪流親熱來測試「化學作用」。她說:「返翻去2000年代,發生喺我身上,演員被叫與其他演員親熱嚟測試化學作用,呢種情況當時好正常。但其實呢個係一個最差嘅方式。我試過一次有人同我講:『我哋今日有10個男仔過嚟,而你又有份演出。你唔係好興奮同佢哋所有人親熱咩?』而我當時就諗:『我係咪有咩問題?因為我一啲都唔興奮。我仲認為聽落好嘔心。』但我當時好後生,好怕會因為被指『難相處』而失去一切,所以我只好扮到好興奮照做。」